Ապստամբը տարեկանի արտում

«Ապստամբը տարեկանի արտում» (անգլ.՝ Rebel in the Rye), ամերիկյան կենսագրական դրամա, որը նկարահանել է ռեժիսոր Դենի Սթրոնգը Քենեթ Սլավենսկու՝ Ջերոմ Դեյվիդ Սելինջերի մասին պատմող «Գնալով տարեկանի միջով» վեպի հիման վրա։ Ֆիլմի համաշխարհային պրեմիերան կայացել է 2017 թվականի հունվարի 24-ին Սանդեն կինոփառատոնում։ Միացյալ Նահանգների կինոթատրոններում այն թողարկվել է սեպտեմբերի 8-ին։


== Սյուժե ==
Ֆիլմը պատմում է հանրաճանաչ, բայց մենակյացի ապրելակերպ գերադասող գրող Ջերոմ Սելինջերի մասին, որը համաշխարհային հռչակ է ձեռք բերել իր «Տարեկանի արտում՝ անդունդի եզրին» վեպի հրատարակումից հետո։


== Դերերում ==


== Արտադրություն ==
2014 թվականի ապրիլի 29-ին հայտարարվել է, որ սցենարիստ և դերասան Դեննի Սթրոնգը ռեժիսորական իր նորամուտը կատարում է «Սելինջերի պատերազմը» կենսագրական ֆիլմով, որը հիմնված է Քեննեթ Սլավենսկու «Գնալով տարեկանի միջով» վեպի վրա։ Վերջինս գրվել է 1940-ական թվականների սկզբներին երիտասարդ Սելինջերի կյանքի հիման վրա։ Սթրոնգը գնել է գիրքն ու հարմարեցրել ֆիլմի սցենարին, որը ֆինանսավորել է Black Label Media ընկերությունը։
2015 թվականի օգոստոսի 31-ին Նիկոլաս Հոլտն ընտրվել է Սելինջերի դերի համար, իսկ ֆիլմը վերանվանվել է «Ապստամբը տարեկանի արտում»։ 2016 թվականի հունվարի 19-ին Քևին Սփեյսին միացել է ֆիլմին, որպեսզի խաղա Ուիթ Բերնետի՝ Կոլումբիայի համալսարանի դասախոսի, «Story» ամսագրի խմբագրի և Սելինջերի երիտասարդ ուսուցչի դերը։ 2016 թվականի փետրվարի 12-ին Լորա Դերնը, Բրայան Դ’Արսի Ջեյմսը և Հոուփ Դևիսն ընտրվել են ֆիլմի անհայտ դերերի համար։ 2016 թվականի մարտի 9-ին Զոյի Դոյչը միացել է ֆիլմին՝ կատարելով գրող Յուջին Օ'Նիլի դստեր՝ Ունա Օ'Նիլի դերը, որը հիանալի հարաբերություններ ուներ Սելինջերի հետ։ Հաջորդ օրը ֆիլմին միացել է Վիկտոր Գարբերը, որպեսզի խաղա Սելինջերի հոր՝ Սոլա Սելինջերի դերը։ 2016 թվականի ապրիլի 7-ին Լյուսի Բոյնտոնն անհայտ դերով միացել է ֆիլմին։ Ապրիլի 26-ին Սառա Փոլսոնն ընտրվել է Դորոտի Օլդինգի՝ օրինապահ գործակալի դերի համար, որը երիտասարդ Սելինջերին սատարել է նրա ամբողջ կարիերայի ընթացքում։ 2016 թվականի մայիսին հայտնի է դարձել, որ Ջեյմս Ուրբանյակն ընտրվել է Գուսա Լոբրանոյի դերի համար։


=== Նկարահանումներ ===
Ֆիլմի հիմնական նկարահանումներն սկսվել են 2016 թվականի ապրիլի 26-ին Նյու Յորքում։


== Քննադատություն ==
Ֆիլմը կինոքննադատների կողմից ստացել է խառն արձագանքներ։ Rotten Tomatoes կայքում ֆիլմն ունի 29 % վարկանիշ՝ հիմնված 73 գրախոսականների վրա, որոնց միջին միավորը 10 հնարավորից 5,2 բալ է։ Metacritic կայքում ֆիլմի գնահատականը 100 հնարավորից 46 է՝ հիմնված քննադատների 30 գրախոսականների վրա, ինչև համապատասխանում է «խառը կամ միջին արձագանքներ» կարգավիճակին։


== Ծանոթագրություններ ==


== Արտաքին հղումներ ==
Matt Fagerholm (2017-09-08)։ «Rebel in the Rye» (անգլերեն)։ RogerEbert.com։ Վերցված է 2017-12-07 
Carson Lund (2017-09-05)։ «Rebel in the Rye» (անգլերեն)։ Slant Magazine։ Վերցված է 2017-12-07 
John DeFore (1/25/2017)։ «'Rebel in the Rye': Film Review Sundance 2017» (անգլերեն)։ The Hollywood Reporter։ Վերցված է 2017-12-07 
Guy Lodge (2017-01-25)։ «Sundance Film Review: ‘Rebel in the Rye’» (անգլերեն)։ Variety։ Վերցված է 2017-12-07 
Jordan Hoffman (2017-01-25)։ «Rebel in the Rye review – JD Salinger drama catches attention but sinks into cliche» (անգլերեն)։ The Guardian։ Վերցված է 2017-12-07 
Glenn Kenny (2017-09-07)։ «Review: ‘Rebel in the Rye’ Looks at the Creation of Salinger’s Classic» (անգլերեն)։ The New York Times։ Վերցված է 2017-12-07 
Barbara VanDenburgh (2017-09-14)։ «Hero worship at its worst in ‘Rebel in the Rye’» (անգլերեն)։ USA Today։ Վերցված է 2017-12-07 
Dave Mcginn (2017-10-06)։ «Review: Rebel in the Rye fails to catch lightning in a bottle» (անգլերեն)։ The Globe and Mail։ Վերցված է 2017-12-07